CELEX: 62021TN0606
Language: hr
Date: 2021-09-20 00:00:00
Title: Predmet T-606/21: Tužba podnesena 20. rujna 2021. – TestBioTech/Komisija

22.11.2021   
            
            
               HR
            
            
               Službeni list Europske unije
            
            
               C 471/53
            
         
      Tužba podnesena 20. rujna 2021. – TestBioTech/Komisija
      (Predmet T-606/21)
      (2021/C 471/75)
      Jezik postupka: engleski
      
         Stranke
      
      
         Tužitelj: TestBioTech eV (München, Njemačka) (zastupnik: K. Smith, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 8. srpnja 2021. kojom se odbija povlačenje ili izmjena tuženikove Provedbene odluke (EU) 2021/61 (1), kojom se društvu Monsanto Europe SA odobrava, prema Uredbi GM (2), da u EU-u stavi na tržište genetski modificiranu soju MON 87751 x MON 87701 x MON 87708 x MON 89788 i njezine potkombinacije;
               
            
                  —
               
               
                  odredi bilo koju drugu mjeru koju smatra prikladnom; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da je tuženik počinio očitu pogrešku u ocjeni kad uopće nije razmotrio, ili to nije učinio na prikladan način, potencijalni učinak akumulacije gena na gensku ekspresiju zajedno s primjenom herbicida i/ili nije zatražio prikladnu ocjenu ponovljene i/ili intenzivne primjene, u stvarnim uvjetima, dvaju herbicida na koja je modificirana soja otporna.
               
            
                  2.
               
               
                  Drugi tužbeni razlog, koji se temelji na tome da je tuženik počinio očitu pogrešku u ocjeni kad uopće nije razmotrio, ili to nije učinio na prikladan način, potencijalnu toksičnost, imunogeničnost i /ili alergena svojstva modificirane soje kao rezultat sinergijskih učinaka između proteina za čiju je ekspresiju genetski modificirana, inhibitore proteaze koji se prirodno nalaze u soji, izlaganje herbicidu i/ili ostacima herbicida prilikom žetve, i/ili da nije zatražio provođenje ispitivanja na prehrani životinja.
               
            
         (1)  SL 2021., L 26, str. 44.
      
      
         (2)  Uredba (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (SL 2003., L 268, str. 1.) (SL posebno izdanje na hrvatskom jeziku, poglavlje 13., svezak 30., str. 167.)